
VALUTAZZJONI BAĠITARJA
għall-Kumitat għall-Industrija, ir-Riċerka u l-Enerġija dwar il-proposta għal regolament tal-Parlament Ewropew u tal-Kunsill li jistabbilixxi l-Programm Qafas għar-Riċerka u l-Innovazzjoni, Orizzont Ewropa, għall-perjodu 2028-2034, li jistabbilixxi r-regoli tiegħu għall-parteċipazzjoni u d-disseminazzjoni, u li jħassar ir-Regolament (UE) 2021/695
(COM (2025)0543 – C10‑0164/2025 – 2025/0543(COD))
<Intro>Bis-saħħa tal-Artikolu 58 tar-Regoli ta’ Proċedura, il-Kumitat għall-Baġits ħareġ valutazzjoni tal-proposta u kkonkluda dan li ġej:</Intro>
Il-Kumitat għall-Baġits,
A.	billi r-rapport Draghi jidentifika r-riċerka u l-innovazzjoni bħala wieħed mill-muturi ewlenin wara l-produttività u l-benesseri tan-nies, li kapaċi jiġġeneraw esternalitajiet pożittivi u jappoġġjaw l-awtonomija strateġika u l-mudell soċjali tal-UE; billi r-rapport jappoġġa t-tfassil ta’ programm riformat u aktar sempliċi ffukat fuq prijoritajiet magħżula u baġit miżjud ta’ EUR 200 biljun; billi r-rapport Draghi jenfasizza l-enfasi insuffiċjenti fuq l-innovazzjoni rivoluzzjonarja fis-sistema ta’ innovazzjoni attwali tal-UE;
B.	billi l-evalwazzjoni interim ta’ Orizzont Ewropa[footnoteRef:1] tikkonferma l-valur miżjud Ewropew kbir, ir-rilevanza u l-effettività tiegħu; billi l-evalwazzjoni tenfasizza l-fatt li minkejja ż-żieda fir-rata medja ta’ suċċess, minn 12 % f’Orizzont 2020 għal 16,4 % f’Orizzont Ewropa (u minn 9 % għal 14 % fil-pajjiżi tat-twessigħ), 30 % biss tal-proposti ta’ kwalità għolja setgħu jiġu ffinanzjati u kienu jkunu meħtieġa EUR 81,8 biljun addizzjonali biex jiġu ffinanzjati kollha; [1:  Id-dokument ta’ ħidma tal-persunal tal-Kummissjoni tal-20 ta’ April 2025 bit-titolu “Evalwazzjoni Interim tal-Programm Qafas għar-Riċerka u l-Innovazzjoni Orizzont Ewropa (2021-2024)” (SWD(2025) 0110).] 

C.	billi d-dikjarazzjoni ta’ Budapest tiddikjara mill-ġdid l-importanza li 3 % tal-PDG jiġi ddedikat għar-riċerka u l-iżvilupp sal-2030; billi fis-26 sena mid-dikjarazzjoni ta’ Barċellona, ftit Stati Membri biss laħqu din il-mira; billi l-programm Orizzont Ewropa jista’ jappoġġa l-kisba ta’ dik il-mira u jingrana fondi addizzjonali minn entitajiet pubbliċi u privati;
[bookmark: _Hlk224037259]D.	billi r-rapport Letta jipproponi “l-ħames libertà biex jissaħħu r-riċerka, l-innovazzjoni u l-edukazzjoni fis-suq uniku” ġdida, li teħtieġ Żona Ewropea tar-Riċerka (ŻER) msaħħa u operazzjonali għalkollox; billi l-programm Orizzont Ewropa jenħtieġ li jikkontribwixxi għall-implimentazzjoni ta’ din il-libertà addizzjonali, inkluż permezz tal-appoġġ tal-mobbiltà tar-riċerkaturi fi ħdan iż-ŻER;
E.	billi huwa importanti li jiġi żgurat li l-mobilizzazzjoni tar-riżorsi u ż-żieda fl-investiment fir-riċerka u l-innovazzjoni ma jiġux esklużivament mis-settur pubbliku, li għandu jaġixxi bħala lieva għall-mobilizzazzjoni tal-investiment privat, u jagħmel ir-riċerka u l-innovazzjoni oqsma ta’ investiment attraenti għan-negozji, inklużi l-intrapriżi żgħar u ta’ daqs medju;
F.	billi d-disparitajiet persistenti fil-prestazzjoni tar-riċerka u l-innovazzjoni jkomplu jillimitaw il-kompetittività ġenerali tal-UE; billi l-konverġenza msaħħa fi ħdan iż-ŻER hija meħtieġa biex jitnaqqas id-distakk fl-innovazzjoni u ssir disponibbli l-eċċellenza mhux użata fl-Istati Membri kollha;
G.	billi l-gwerra fuq skala sħiħa li għaddejja fl-Ukrajna qed turi l-importanza tat-teknoloġiji b’użu doppju;
1.	Iqis li l-pakkett tal-programm għandu jiżdied minn EUR 154 biljun għal EUR 200 biljun (jew EUR 177 biljun fi prezzijiet tal-2025) sabiex il-kompetittività Ewropea tingħata l-ispinta meħtieġa għall-innovazzjoni f’setturi ewlenin, tiġi appoġġata l-bażi tar-riċerka tal-UE u jitrawmu soluzzjonijiet ġodda għall-isfidi globali tas-soċjetà biex jiġu żgurati livelli adegwati ta’ finanzjament għall-prijoritajiet u l-objettivi kollha tal-programm, filwaqt li jiġi appoġġat l-objettiv li 3 % tal-PDG jiġi ddedikat għan-nefqa fuq ir-riċerka u l-iżvilupp sal-2030;
2.	Iqis li biżżejjed riżorsi, inklużi riżorsi umani, tekniċi u tal-IT, iridu jkunu disponibbli mill-bidu nett u tul il-perjodu kollu ta’ programmazzjoni tal-qafas finanzjarju pluriennali (QFP) 2028-2034 biex tiġi żgurata implimentazzjoni effettiva tal-programm Orizzont Ewropa;
3.	Jirrimarka li r-riċerka u l-innovazzjoni huma l-muturi primarji tal-kompetittività fit-tul; iqis, għalhekk, li l-interventi taħt l-Intestatura 2 tal-QFP li jmiss b’mod ġenerali, u Orizzont Ewropa b’mod partikolari, jenħtieġ li jiffukaw fuq – fost affarijiet oħra – it-tnaqqis tad-distakk fl-innovazzjoni bejn l-UE u l-kompetituri globali sabiex l-UE ssir aktar kompetittiva, tiġi żgurata tranżizzjoni bla xkiel minn riċerka ta’ kwalità għolja għal soluzzjonijiet kummerċjabbli, u n-negozji tal-UE jingħataw il-vantaġġ teknoloġiku li jeħtieġu biex jirnexxu fost kompetizzjoni miftuħa u globali;
4.	Iqis li riżorsi sinifikanti jenħtieġ li jiġu diretti lejn is-sigurtà, it-teknoloġiji b’użu doppju u dawk relatati mad-difiża u l-proġetti tar-riċerka u l-innovazzjoni biex jissaħħu s-sovranità teknoloġika u r-reżiljenza; jinnota li l-Kummissjoni pproponiet programm speċifiku għar-riċerka relatata mad-difiża bħala parti mill-Fond Ewropew għall-Kompetittività; jilqa’ l-fatt li Orizzont Ewropa għadu ddedikat għall-appoġġ tar-riċerka ċivili u b’użu doppju;
5.	Jirrimarka li t-tqassim tal-baġit fl-Artikolu 6 jinkludi biss 7 ammonti indikattivi fil-livell tal-partiti meta mqabbel ma’ 15 fil-perjodu 2021-2027; jesprimi tħassib dwar in-nuqqas ta’ baġit prevedibbli għal ħafna azzjonijiet – b’mod partikolari fi ħdan il-Pilastru I u l-Pilastru III – fejn il-benefiċjarji ma għandhomx pakkett finanzjarju ċar; jinnota bi tħassib li dan jagħti lill-Kummissjoni latitudni kbira biex tibdel u tiddeċiedi dwar il-prijoritajiet tal-infiq matul l-implimentazzjoni mingħajr ebda valur miżjud għar-riċerkaturi, għall-innovaturi u għall-SMEs li jibbenefikaw mill-programm; jirrakkomanda li jiġu stabbiliti sottopakketti indikattivi għal kull pilastru u għal kull sottoprogramm fl-att bażiku biex jiżdiedu l-prevedibbiltà fit-tul, it-trasparenza u r-responsabbiltà demokratika;
6.	Jirikonoxxi li l-Istitut Ewropew tal-Innovazzjoni u t-Teknoloġija (EIT) ħa ħsieb diversi ġenerazzjonijiet ta’ Komunitajiet ta’ Konoxxenza u Innovazzjoni (KKI), u sfrutta s-saħħa tal-ekosistema tar-riċerka u l-innovazzjoni fl-UE. jemmen li l-EIT jenħtieġ li jaġixxi bħala faċilitatur strateġiku għas-suċċess tal-KKI billi jikkondividi l-aħjar prattika, jappoġġja l-amministrazzjoni tal-fondi pubbliċi u joħloq valur miżjud bejn il-KKI. jitlob l-allokazzjoni ta’ riżorsi finanzjarji u umani adegwati għall-EIT, u li jiġi żgurat li din l-aġenzija deċentralizzata jkollha mezzi suffiċjenti biex twettaq il-mandat futur tagħha u l-kompiti fdati lilha;
7.	Jirrimarka li Orizzont Ewropa jenħtieġ li jkompli jkun programm kompletament awtonomu, filwaqt li jiżgura l-koerenza u l-komplementarjetà mal-Fond Ewropew għall-Kompetittività permezz ta’ prijoritajiet strateġiċi allinjati, mingħajr preġudizzju għall-governanza tiegħu, il-kriterji ta’ evalwazzjoni bbażati fuq l-eċċellenza u r-regoli indipendenti; jisħaq li huwa vitali, fl-istess ħin, li Orizzont Ewropa jkompli jiġi kkoordinat mal-programmi kollha tal-UE li jista’ jkollhom rabta mal-innovazzjoni u r-riċerka, kemm jekk ikunu jirrigwardaw it-taħriġ, is-saħħa, l-attirar tal-investiment jew it-trawwim tal-kapaċità kompetittiva tan-negozji tal-UE; jieħu nota tas-sinerġiji proposti bejn Orizzont Ewropa u l-Fond Ewropew għall-Kompetittività; jikkondividi l-valutazzjoni li ż-żewġ programmi jenħtieġ li jaħdmu flimkien mill-qrib biex jiżguraw li l-baġit tal-UE jkun adattat biex jappoġġja lill-innovaturi Ewropej, mir-riċerka bażika sal-kummerċjalizzazzjoni; jisħaq, f’dan ir-rigward, li kwalunkwe kontribuzzjoni inkroċjata bejn il-programmi trid tiġi riflessa kif xieraq fid-dikjarazzjoni tal-prestazzjoni tal-programmi; jisħaq li komplementarjetà msaħħa bejn il-programmi ma tridx twassal għal kumplessità sproporzjonata għall-benefiċjarji; jitlob li l-finanzjament tal-Unjoni jkun aktar ċar, aktar aċċessibbli u aktar koerenti sabiex tiġi ffaċilitata l-adozzjoni u jiġi massimizzat l-impatt tal-investimenti;
8.	Jenfasizza, bi tħassib, id-distakk strutturali persistenti bejn l-Istati Membri fir-riċerka u l-innovazzjoni u jappella għal sforzi msaħħa biex jitnaqqas dan id-distakk fi ħdan l-UE;
9.	Jirrikonoxxi li l-flessibbiltà hija karatteristika importanti tal-arkitettura tal-QFP 2028-2034 kif proposta mill-Kummissjoni; ifakkar, madankollu, fil-ħtieġa li jiġu żgurati riżorsi annwali prevedibbli u suffiċjenti għall-programm Orizzont Ewropa, u li titqies in-natura fit-tul tal-proġetti ta’ riċerka u innovazzjoni; iqis li allokazzjoni baġitarja indikattiva għal kull partita tal-programm tiżgura l-prevedibbiltà għall-benefiċjarji finali, mingħajr ma ċċaħħad lill-awtorità baġitarja mill-prerogattivi tagħha; 
10.	Jiddispjaċih dwar in-nuqqas ta’ nomenklatura baġitarja indikattiva dettaljata biżżejjed proposta fid-Dikjarazzjoni Finanzjarja u Diġitali Leġiżlattiva (LFDS), li tinkludi biss 5 linji baġitarji, meta mqabbla ma’ 44 fil-perjodu 2021-2027; iqis li dan se jfixkel is-sorveljanza, il-prevedibbiltà u l-kapaċità tal-awtorità baġitarja li tmexxi b’mod preċiż il-prijoritajiet ta’ politika fil-proċedura baġitarja annwali; jesprimi tħassib dwar il-fatt li l-arkitettura baġitarja aggregata żżejjed tiffaċilita b’mod drammatiku trasferimenti li mhumiex soġġetti għad-deċiżjoni tal-awtorità baġitarja; jirrakkomanda, għalhekk, nomenklatura aktar dettaljata li tirrifletti kif xieraq l-objettivi u l-istruttura tal-programm u ssaħħaħ it-trasparenza, l-obbligu ta’ rendikont u l-kontroll parlamentari; ifakkar li n-nomenklatura tal-baġit trid tikkonforma mal-Artikolu 47(2) tar-Regolament Finanzjarju[footnoteRef:2], li jipprevedi li kull titolu għandu jikkorrispondi għal qasam ta’ politika u li kull kapitolu għandu, bħala regola, jikkorrispondi għal programm jew għal attività, f’konformità mal-prinċipji tal-ispeċifikazzjoni, tal-ġestjoni finanzjarja tajba u tat-trasparenza; jinsisti li n-nomenklatura tal-baġit tifforma parti integrali mill-pożizzjoni ta’ negozjar tal-Parlament u trid tiġi diskussa fin-negozjati interistituzzjonali; iqis, f’dan ir-rigward, li l-LFDS riveduta trid tkun parti mill-ftehim politiku finali; [2:  Ir-Regolament (UE, Euratom) 2024/2509 tal-Parlament Ewropew u tal-Kunsill tat-23 ta’ Settembru 2024 dwar ir-regoli finanzjarji applikabbli għall-baġit ġenerali tal-Unjoni (ĠU L, 2024/2509, 26.9.2024, ELI: http://data.europa.eu/eli/reg/2024/2509/oj).
] 

11.	Jinsisti li leġiżlazzjoni dettaljata u soda biżżejjed, b’livell xieraq ta’ governanza, hija kundizzjoni għal teħid xieraq ta’ deċiżjonijiet baġitarji u sorveljanza parlamentari adegwata matul l-implimentazzjoni tal-baġit; iqis li “mekkaniżmu ta’ tmexxija” mfassal ħażin ma jistax jikkumpensa għal kwalunkwe telf tas-setgħat leġiżlattivi jew baġitarji tal-Parlament u mhuwiex xieraq għat-tmexxija ta’ programm li jappoġġja l-ħidma fil-fruntieri tax-xjenza, it-teknoloġija u l-innovazzjoni, b’mod partikolari minħabba li ċ-ċikli ta’ innovazzjoni f’xi setturi strateġiċi jitkejlu f’ġimgħat jew xhur filwaqt li l-mekkaniżmu ta’ tmexxija huwa proċedura li tieħu s-snin;
12.	Jemmen li l-għażliet ta’ politika sostantivi kollha, inklużi l-prijoritajiet tal-infiq u l-allokazzjonijiet finanzjarji, iridu jiġu ddeterminati fl-att bażiku tal-Orizzont Ewropa b’rispett sħiħ għall-prerogattivi tal-Parlament bħala koleġiżlatur u waħda miż-żewġ friegħi tal-awtorità baġitarja tal-UE; ifakkar li kwalunkwe element mhux essenzjali li jinvolvi għażliet politiċi li mhumiex inklużi fl-att bażiku jrid jiġi adottat permezz ta’ atti delegati, inklużi programmi ta’ ħidma;
13.	Jissottolinja li l-implimentazzjoni u l-iżvilupp tal-programm jenħtieġ li jkunu trasparenti filwaqt li jirrispettaw il-valuri Ewropej u r-rispett għad-drittijiet tal-bniedem u d-dritt internazzjonali, appoġġjati minn istituzzjonijiet demokratiċi;
14.	Ifakkar li l-proposta tinkludi l-possibbiltà li tintuża garanzija baġitarja; jisħaq li l-implikazzjonijiet baġitarji tal-operazzjonijiet ta’ teħid u ta’ għoti b’self fl-ambitu tal-programm qafas Orizzont Ewropa iridu jiġu identifikati b’mod ċar, ippreżentati b’mod trasparenti u mmonitorjati bir-reqqa matul il-perjodu tal-QFP; jinsisti li d-deċiżjonijiet kollha relatati ma’ tali operazzjonijiet iridu jirrispettaw bis-sħiħ is-setgħat tal-koleġiżlaturi u l-prerogattivi tal-awtorità baġitarja; jissottolinja li tali strumenti għandhom jintużaw b’mod strateġiku biex jimmassimizzaw l-impatt, l-effiċjenza u s-sostenibbiltà tal-finanzjament tal-UE, filwaqt li jiżguraw trasparenza sħiħa, ġestjoni tajba tar-riskju u rispett għall-prerogattivi tal-awtorità baġitarja; ifakkar li l-interessi finanzjarji tal-UE jenħtieġ li jiġu ssalvagwardjati, fost miżuri oħra, billi jiġi ggarantit aċċess sħiħ għal data li tista’ tiġi awditjata, drittijiet investigattivi għall-Uffiċċju Ewropew ta’ Kontra l-Frodi u għall-Uffiċċju tal-Prosekutur Pubbliku Ewropew, u drittijiet tal-awditjar għall-Qorti Ewropea tal-Awdituri;
15.	Jenfasizza li l-Kunsill Ewropew tal-Innovazzjoni (EIC), b’mod partikolari permezz tal-Fond Scale-up Europe, jaqdi l-objettiv li jappoġġja start-ups u scale-ups tat-teknoloġija profonda Ewropej li joffru valur strateġiku fit-tul għall-UE, f’konformità mal-objettivi tar-rapport Draghi; ifakkar li l-EIC huwa strument uniku, li jiġbor flimkien finanzjament mill-baġit tal-UE u investituri privati biex il-kumpaniji jkunu jistgħu jaċċessaw kapital sinifikanti fl-istadji ta’ start-up, tkabbir u scale-up; jitlob bil-qawwa li l-Fond Scale-up Europe jkompli l-missjoni tiegħu fi ħdan l-EIC fil-QFP li jmiss; jisħaq li jeħtieġ li jkun hemm salvagwardji fis-seħħ biex jiġi żgurat kontroll baġitarju sod u tiġi evitata l-ħsara għar-reputazzjoni tal-baġit tal-UE; f’dan il-kuntest, jinnota li, minħabba n-natura unika tal-EIC u l-ħtieġa tiegħu li jopera f’suq globali ta’ kapital ta’ riskju li jinbidel malajr u fejn telf sinifikanti ta’ kapital huwa inevitabbli, jistgħu jiġu pprovduti eżenzjonijiet immirati mir-Regolament Finanzjarju fejn ikun meħtieġ, f’koordinazzjoni mal-Kumitat għall-Baġits u l-Kumitat għall-Kontroll tal-Baġit; jissottolinja li dawn l-eżenzjonijiet iridu jkunu ġġustifikati bir-reqqa u m’għandhomx jikkompromettu l-prerogattivi tal-Parlament bħala awtorità baġitarja; ifakkar fl-importanza tal-investiment f’setturi strateġiċi Ewropej, inklużi l-intelliġenza artifiċjali, it-teknoloġiji kwantistiċi, it-teknoloġiji b’użu doppju, tad-difiża u nodfa sabiex tingħata spinta lill-kompetittività u lill-awtonomija strateġika Ewropea;
16.	Jisħaq fuq il-ħtieġa li s-scale-ups jiġu appoġġjati u li s-start-ups Ewropej jiġu megħjuna jinnavigaw il-“wied tal-mewt”, fejn nuqqas ta’ kummerċjalizzazzjoni sikwit iwassal għal falliment jew rilokazzjoni barra mill-UE; jisħaq li Orizzont Ewropa jenħtieġ li jqiegħed ir-riċerka u l-innovazzjoni fil-qalba tal-istrateġija tal-ekonomija u tal-investiment tal-UE, filwaqt li l-Fond Ewropew għall-Kompetittività jenħtieġ li jiffoka jiffoka fuq l-iżvilupp aċċellerat, l-implimentazzjoni, u l-kompetittività industrijali u jikkonverti l-aqwa riċerka u innovazzjoni tal-Ewropa f’espansjoni u f’implimentazzjoni fuq skala Ewropea;
17.	Ifakkar li Orizzont Ewropa jenħtieġ li jinkorpora kemm approċċ “miftuħ” (minn isfel għal fuq) kif ukoll approċċ immexxi mill-“politika pubblika” (minn fuq għal isfel), f’koordinazzjoni mill-qrib u sinerġija mal-Fond Ewropew għall-Kompetittività u t-twieqi ta’ politika tiegħu, b’mod partikolari f’teknoloġiji b’użu doppju li jistgħu jiġu estiżi fil-qafas tal-FEK; jenfasizza li tali sinerġija u enfasi fuq l-effiċjenza u l-effettività huma indispensabbli għall-konformità mal-prinċipju ta’ ġestjoni finanzjarja tajba;
18.	Ifakkar li l-proċeduri amministrattivi jridu jiġu ssimplifikati għall-applikanti kollha, b’mod partikolari għal proġetti iżgħar jew fuq skala medja, sabiex tiġi żgurata parteċipazzjoni aħjar tal-SMEs u tas-start-ups, inklużi piżijiet ta’ applikazzjoni mnaqqsa u żborż aktar rapidu tal-għotjiet; jenfasizza, f’dan ir-rigward, li l-programm jenħtieġ li jiffaċilita l-parteċipazzjoni ta’ kull tip ta’ partijiet ikkonċernati, speċjalment dawk ġodda, l-SMEs, is-start-ups u s-scale-ups innovattivi, id-dinja akkademika, u l-gruppi fil-mira ġodda, b’mod partikolari permezz tal-punti ta’ kuntatt nazzjonali, li jeħtiġilhom jinteraġixxu ma’ strutturi ta’ appoġġ rilevanti fl-ambitu ta’ programmi oħra tal-UE;
19.	Jisħaq li l-użu tad-dħul assenjat estern fl-ambitu tal-programm Orizzont Ewropa jrid ikun kompletament trasparenti u soġġett għal skrutinju parlamentari effettiv; jieħu nota, f’dan ir-rigward, tad-dispożizzjonijiet relatati mal-kontribuzzjonijiet finanzjarji minn kwalunkwe pajjiż terz parteċipant u donaturi oħrajn; jissottolinja li, jekk il-kumitat ewlieni jqis li jemenda dispożizzjonijiet relatati mad-dħul assenjat estern, dan għandu jsir f’koordinazzjoni mal-Kumitat għall-Baġits u mal-kumitati l-oħrajn sabiex jiġi żgurat approċċ konsistenti;
20.	Ifakkar fil-proposta għal regolament li jistabbilixxi qafas għall-ittrekkjar tan-nefqa baġitarja u għall-prestazzjoni tal-baġit u regoli orizzontali oħrajn għall-programmi u għall-attivitajiet tal-UE (ir-“regolament dwar il-prestazzjoni”), li jistabbilixxi lista simplifikata unika għall-indikaturi tal-prestazzjoni u d-dispożizzjonijiet dwar il-monitoraġġ u l-evalwazzjoni, li wħud minnhom huma rilevanti għall-programm Orizzont Ewropa; ifakkar li l-applikazzjoni tal-prinċipji orizzontali, meta jkun fattibbli u xieraq, jenħtieġ li tkun f’konformità mar-regoli speċifiċi għas-settur, kif previst fir-riformulazzjoni tar-Regolament Finanzjarju, sabiex jiġi żgurat li dawn jiġu applikati b’mod li jqis kif xieraq l-ispeċifiċitajiet tal-programmi settorjali; jissottolinja li kwalunkwe bidla fl-arkitettura, fl-objettivi u fl-azzjonijiet eliġibbli fl-ambitu tal-programm se jkun meħtieġ li tiġi riflessa b’mod xieraq fl-Anness I tar-regolament dwar il-prestazzjoni, bħala parti mill-proċess ta’ emendar u ta’ negozjar ta’ dak ir-regolament; jirrimarka li, filwaqt li l-leġiżlazzjoni settorjali tista’ tissupplimenta r-regolament dwar il-prestazzjoni, pereżempju fir-rigward tal-evalwazzjonijiet tal-programm, għandha tibqa’ konsistenti mad-dispożizzjonijiet ta’ dak ir-regolament;
21.	Iqis li d-diżimpenji tar-riċerka jenħtieġ li jerġgħu jintużaw bis-sħiħ biex jgħinu fit-tisħiħ tal-kapaċità tar-riċerka tal-UE, mingħajr ma jiġu imposti limiti artifiċjali fuq l-ammonti, xi ħaġa li mhijiex prevista fir-Regolament Finanzjarju; iqis ukoll li r-rimborżi mill-istrumenti finanzjarji jenħtieġ li jibqgħu disponibbli fi ħdan il-programm Orizzont Ewropa.

Fil-qafas tal-valutazzjoni baġitarja tiegħu, il-Kumitat għall-Baġits jippreżenta wkoll l-emendi li ġejjin għall-abbozz ta’ proposta.
[bookmark: _Hlk203492957]<RepeatBlock-Amend>
<Amend>Emenda		<NumAm>1</NumAm>
<DocAmend>Proposta għal regolament</DocAmend>
<Article>Premessa 34</Article>
	

	Test propost mill-Kummissjoni
	Emenda

	34.	Meta l-appoġġ tal-Unjoni permezz tal-Programm irid jingħata fil-forma ta’ garanzija baġitarja jew strument finanzjarju, inkluż meta kkombinat ma’ appoġġ mhux ripagabbli f’operazzjoni ta’ taħlit, ħlief għall-istrumenti finanzjarji tal-EIC, dan l-appoġġ jenħtieġ li jingħata esklużivament mill-Istrument InvestEU tal-FEK skont ir-regoli applikabbli tal-Istrument InvestEU tal-FEK. 
	34.	Meta l-appoġġ tal-Unjoni permezz tal-Programm irid jingħata fil-forma ta’ garanzija baġitarja jew strument finanzjarju, inkluż meta kkombinat ma’ appoġġ mhux ripagabbli f’operazzjoni ta’ taħlit, ħlief għall-istrumenti finanzjarji tal-EIC – inkluż il-Fond Scale-up Europe, dan l-appoġġ jenħtieġ li jingħata esklużivament mill-Istrument InvestEU tal-FEK skont ir-regoli applikabbli tal-Istrument InvestEU tal-FEK.


</Amend>
<Amend>Emenda		<NumAm>2</NumAm>
<DocAmend>Proposta għal regolament</DocAmend>
<Article>Premessa 36a (ġdida)</Article>
	

	Test propost mill-Kummissjoni
	Emenda

	
	(36a)	Jenħtieġ li l-komplementarjetà bejn il-programm Orizzont Ewropa u strumenti oħrajn tal-Unjoni – inkluż il-Fond Ewropew għall-Kompetittività – ma tinkisibx għad-detriment tat-traċċabbiltà tan-nefqa jew tal-prerogattivi tal-awtorità baġitarja. Il-kontribuzzjoni tal-programm Orizzont Ewropa għall-azzjonijiet iffinanzjati b’mod konġunt jenħtieġ li tibqa’ identifikabbli b’mod espliċitu fl-istadji kollha taċ-ċiklu baġitarju u tiġi riflessa debitament fid-Dikjarazzjoni tal-Prestazzjoni tal-Programm.


</Amend>

<Amend>Emenda		<NumAm>3</NumAm>
<DocAmend>Proposta għal regolament</DocAmend>
<Article>Premessa 37b (ġdida)</Article>
	

	Test propost mill-Kummissjoni
	Emenda

	
	(37b)	Id-dispożizzjonijiet ta’ dan ir-Regolament kif ukoll l-arranġamenti ta’ governanza tiegħu jenħtieġ li jwasslu għal teħid xieraq ta’ deċiżjonijiet mill-awtorità baġitarja u għal sorveljanza parlamentari xierqa. B’mod partikolari, kwalunkwe speċifikazzjoni tal-arkitettura interna tal-programm jenħtieġ li tiġi riflessa kif dovut fin-nomenklatura tal-baġit permezz tal-introduzzjoni ta’ linji baġitarji korrispondenti.


</Amend>
<Amend>Emenda		<NumAm>4</NumAm>
<DocAmend>Proposta għal regolament</DocAmend>
<Article>Premessa 37c (ġdida)</Article>
	

	Test propost mill-Kummissjoni
	Emenda

	
	(37c)	F’konformità mal-Artikolu 15(3) tar-Regolament Finanzjarju, id-diżimpenji tar-riċerka għandhom jerġgħu jintużaw biex jgħinu fit-tisħiħ tal-kapaċità tar-riċerka tal-Unjoni, mingħajr ebda limitu preventiv li jirrestrinġi lill-awtorità tal-baġit fil-proċedura baġitarja annwali. 


</Amend>

<Amend>Emenda		<NumAm>5</NumAm>

<DocAmend>Proposta għal regolament</DocAmend>
<Article>Premessa 38a (ġdida)</Article>
	

	Test propost mill-Kummissjoni
	Emenda

	
	(38a)	L-implikazzjonijiet ta’ dan ir-Regolament fuq il-baġit tal-Unjoni ġew ivvalutati+ skont l-Artikolu 310(4) tat-Trattat dwar il-Funzjonament tal-Unjoni Ewropea. Jenħtieġ li jiġu allokati biżżejjed riżorsi finanzjarji u umani għall-implimentazzjoni tiegħu, filwaqt li jitqies l-impatt tal-finanzjament fuq programmi jew politiki oħra tal-Unjoni u tiġi żgurata l-kompatibbiltà tiegħu mal-qafas finanzjarju pluriennali, is-sistema tar-riżorsi proprji u l-ftehim interistituzzjonali korrispondenti, kif ukoll mal-prinċipji baġitarji stabbiliti fir-Regolament (UE, Euratom) 2024/2509 tal-Parlament Ewropew u tal-Kunsill[1].

	
	____________________

	
	+ Pro memoria: Valutazzjoni baġitarja tal-Kumitat għall-Baġits tal-Parlament Ewropew tat-23 ta’ Ġunju 2026 dwar il-proposta għal Deċiżjoni tal-Kunsill dwar ir-Regolament tal-Parlament Ewropew u tal-Kunsill li jistabbilixxi l-Programm Qafas għar-Riċerka u l-Innovazzjoni, Orizzont Ewropa, għall-perjodu 2028-2034, li jistabbilixxi r-regoli tiegħu għall-parteċipazzjoni u d-disseminazzjoni, u li jħassar ir-Regolament (UE) 2021/695 (COM(2025)0543).

	
	[1] Ir-Regolament (UE, Euratom) 2024/2509 tal-Parlament Ewropew u tal-Kunsill tat-23 ta’ Settembru 2024 dwar ir-regoli finanzjarji applikabbli għall-baġit ġenerali tal-Unjoni (ĠU L, 2024/2509, 26.9.2024, ELI: http://data.europa.eu/eli/reg/2024/2509/oj).


</Amend>
[bookmark: _Hlk233194052][bookmark: _Hlk233194012]<Amend>Emenda		<NumAm>6</NumAm>
<DocAmend>Proposta għal regolament</DocAmend>
<Article>Artikolu 6 – paragrafu 1</Article>
	

	Test propost mill-Kummissjoni
	Emenda

	1.	Il-pakkett finanzjarju indikattiv tal-Programm għall-perjodu bejn l-1 ta’ Jannar 2028 u l-31 ta’ Diċembru 2034 għandu jkun EUR 175 002 000 000 fi prezzijiet attwali.
	1.	Il-pakkett tal-programm għall-implimentazzjoni tar-Regolament għall-perjodu 2028-2034 għandu jkun EUR  200 003 562 000  fi prezzijiet attwali (EUR  177 010 000 000  fi prezzijiet tal- 2025).


</Amend>
<Amend>Emenda		<NumAm>7</NumAm>
<DocAmend>Proposta għal regolament</DocAmend>
<Article>Artikolu 7 – paragrafu 2a (ġdid)</Article>
	

	Test propost mill-Kummissjoni
	Emenda

	
	2a.	[Mill-1 ta’ Jannar 2028 / id-data tal-bidu tal-programm], b’deroga mill-Artikolu 212(3), l-ewwel, it-tieni u r-raba’ subparagrafi tar-Regolament Finanzjarju, id-dħul, ir-ripagamenti u l-irkupri minn strumenti finanzjarji ffinanzjati minn dan ir-Regolament u mill-predeċessuri tiegħu permezz tal-Fond Ewropew għall-Kompetittività għandhom jintużaw biex jipprovdu appoġġ tal-Unjoni fl-ambitu tal-programm Orizzont Ewropa. B’deroga mill-Artikolu 21(3), il-punt (f), u f’konformità mal-Artikolu 21(5) tar-Regolament Finanzjarju, dawn ir-riżorsi għandhom jikkostitwixxu dħul assenjat estern lill-programm Orizzont Ewropa. Id-dħul, ir-ripagamenti u l-irkupri minn strumenti finanzjarji implimentati mill-Fond tal-EIC għandhom jibqgħu fuq il-karta tal-bilanċ tal-Fond tal-EIC.


</Amend>
<Amend>Emenda		<NumAm>8</NumAm>
<DocAmend>Proposta għal regolament</DocAmend>
<Article>Artikolu 7 - paragrafu 2b (ġdid)</Article>
	

	Test propost mill-Kummissjoni
	Emenda

	
	2b.	L-approprjazzjonijiet ta’ impenn li jikkorrispondu għall-ammont ta’ diżimpenji li jirriżultaw min-nuqqas ta’ implimentazzjoni totali jew parzjali ta’ proġetti ta’ riċerka għandhom jerġgħu jsiru disponibbli għal dan il-Programm, fil-kuntest tal-proċedura baġitarja, bi prijorità għall-istess objettiv.


</Amend>
<Amend>Emenda		<NumAm>9</NumAm>
<DocAmend>Proposta għal regolament</DocAmend>
<Article>Artikolu 10 – paragrafu 3</Article>
	

	Test propost mill-Kummissjoni
	Emenda

	3.	Bl-eċċezzjoni tal-istrumenti finanzjarji tal-EIC (Fond) fejn l-appoġġ tal-Unjoni jingħata fil-forma ta’ garanzija baġitarja jew strument finanzjarju, inkluż meta kkombinat ma’ appoġġ mhux ripagabbli f’operazzjoni ta’ taħlit, dan għandu jiġi pprovdut esklużivament permezz tal-Istrument InvestEU tal-Fond Ewropew għall-Kompetittività u implimentat f’konformità mar-regoli applikabbli tal-Istrument InvestEU tal-Fond Ewropew għall-Kompetittività permezz tal-ftehimiet ta’ kontribuzzjoni jew ta’ garanzija konklużi għal dak l-għan. Meta l-Programm juża l-Istrument InvestEU tal-FEK, dan għandu jipprovdi l-proviżjonament għat-telf mis-self għall-garanzija baġitarja u l-finanzjament għall-istrumenti finanzjarji, inkluż meta jiġi kkombinat ma’ appoġġ mhux ripagabbli fil-forma ta’ operazzjoni ta’ taħlit. 
	3.	Bl-eċċezzjoni tal-istrumenti finanzjarji tal-EIC (Fond) – inkluż il-Fond Scale-up Europe – fejn l-appoġġ tal-Unjoni jingħata fil-forma ta’ garanzija baġitarja jew strument finanzjarju, inkluż meta kkombinat ma’ appoġġ mhux ripagabbli f’operazzjoni ta’ taħlit, dan għandu jiġi pprovdut esklużivament permezz tal-Istrument InvestEU tal-Fond Ewropew għall-Kompetittività u implimentat f’konformità mar-regoli applikabbli tal-Istrument InvestEU tal-Fond Ewropew għall-Kompetittività permezz tal-ftehimiet ta’ kontribuzzjoni jew ta’ garanzija konklużi għal dak l-għan. Meta l-Programm juża l-Istrument InvestEU tal-FEK, dan għandu jipprovdi l-proviżjonament għat-telf mis-self għall-garanzija baġitarja u l-finanzjament għall-istrumenti finanzjarji, inkluż meta jiġi kkombinat ma’ appoġġ mhux ripagabbli fil-forma ta’ operazzjoni ta’ taħlit, sal-ammont massimu tal-garanzija baġitarja stabbilita bir-Regolament dwar il-FEK. 


</Amend>

[bookmark: FootprintPageAD]ANNESS: DIKJARAZZJONI TAL-KONTRIBUT
<FootprintIntro>F’konformità mal-Artikolu 8 tal-Anness I tar-Regoli ta’ Proċedura, ir-rapporteur għal valutazzjoni baġitarja jiddikjara li fil-valutazzjoni baġitarja tiegħu inkluda kontribut dwar kwistjonijiet li għandhom x’jaqsmu mas-suġġett tal-fajl li rċieva, għat-tħejjija tal-valutazzjoni baġitarja, sal-adozzjoni tagħha fil-kumitat, mingħand ir-rappreżentanti ta’ gruppi ta’ interess li jaqgħu fil-kamp ta’ applikazzjoni tal-Ftehim Interistituzzjonali dwar Reġistru Obbligatorju ta’ Trasparenza[footnoteRef:3] li ġejjin, jew mingħand ir-rappreżentanti ta’ awtoritajiet pubbliċi ta’ pajjiżi terzi, inklużi l-missjonijiet diplomatiċi u l-ambaxxati tagħhom, li ġejjin:</FootprintIntro> [3:  Il-Ftehim Interistituzzjonali tal-20 ta’ Mejju 2021 bejn il-Parlament Ewropew, il-Kunsill tal-Unjoni Ewropea u l-Kummissjoni Ewropea dwar Reġistru Obbligatorju ta’ Trasparenza (ĠU L 207, 11.6.2021, p. 1, ELI: http://data.europa.eu/eli/agree_interinstit/2021/611/oj).] 

	1. Rappreżentanti ta’ gruppi ta’ interess li jaqgħu fil-kamp ta’ applikazzjoni tal-Ftehim Interistituzzjonali dwar Reġistru Obbligatorju ta’ Trasparenza

	Marie Curie Alumni Association 

	2. Rappreżentanti ta’ awtoritajiet pubbliċi ta’ pajjiżi terzi, inklużi l-missjonijiet diplomatiċi u l-ambaxxati tagħhom

	Xejn


Il-lista ta’ hawn fuq hija mfassla taħt ir-responsabbiltà esklużiva ir-rapporteur.
Meta persuni fiżiċi jkunu identifikati fil-lista b’isimhom, bil-funzjoni tagħhom jew bit-tnejn li huma, ir-rapporteur għal valutazzjoni baġitarja jiddikjara li ppreżenta lill-persuni fiżiċi kkonċernati l-Avviż tal-Parlament Ewropew Nru 484 dwar il-Protezzjoni tad-Data (https://www.europarl.europa.eu/data-protect/index.do), li jistabbilixxi l-kundizzjonijiet applikabbli għall-ipproċessar tad-data personali tagħhom u d-drittijiet marbuta ma’ dak l-ipproċessar.

